SAZIVANJE VANREDNE SKUPŠTINE AKCIONARA TRGOVINSKOG PREDUZEĆA ’’INEX-VELEPROMET’’ VELIKA PLANA

Na osnovu člana 281. Zakona o privrednim društvima i člana 25. i 29. Statuta TP „INEX-VELEPROMET’’ a.d. iz Velike Plane, Upravni odbor na osnovu odluke od 26. 08 .2011. godine objavljuje

SAZIVANJE VANREDNE SKUPŠTINE AKCIONARA

TRGOVINSKOG PREDUZEĆA

 ’’INEX-VELEPROMET’’ VELIKA PLANA

Vanredna Skupština akcionara TP „INEX-VELEPROMET“ a.d. iz Velike Plane, se zakazuje za dan 12. 09. 2011. godine u Velikoj Plani, u ulici Momira Gajića 2, sa početkom u 11.00 časova, radi donošenja odluka iz nadležnosti Skupštine akcionara.

 Za sednicu se predlaže sledeći

DNEVNI RED:

Imenovanje Predsedavajućeg Skupštine, zapisničara, dva overača zapisnika i Komisije za glasanje.

Verifikacija prisustva akcionara od strane Komisije za glasanje.

Usvajanje zapisnika sa vanredne sednice Skupštine akcionara održane dana 07. 09. 2011. godine

Donošenje odluke o razrešenju članova Upravnog odbora

Donošenje odluke o izboru članova Upravnog odbra

Član Skupštine akcionara može biti akcionar koji raspolaže sa najmanje 6.000 akcija društva sa pravom glasa u paritetu jedna akcija-jedan glas. Dan akcionara se utvrđuje na datum 26. 08. 2011. godine.

Akcionari koji ne raspolažu dovoljnim brojem akcija za sticanje svojstva člana Skupštine, slobodno se udružuju i imenuju zajedničkog punomoćnika, koji će ih predstavljati na Skupštini na osnovu izdatog punomoćja. Punomoćje se daje u pisanoj formi određenom licu-punomoćniku, sa određivanjem njegovog punog imena i prezimena i ličnog broja, podacima o broju, vrsti i klasi posedovanih akcija, broju glasova kojima akcionar raspolaže po osnovu akcija, podacima o imenu, prezimenu, ličnom broju i adresi akcionara davaoca punomoćja, rednom broju knjige akcija akcionara davaoca punomoćja.

Davanje zastupničke izjave je isključeno.

Akcionari koji lično prisustvuju Skupštini dužni su da svoje učešće u radu Skupštine pismeno potvrde licu ovlašćenom za evidentiranje najkasnije najkasnije 60 minuta pre početka sednice dana 12. 09. 2011. godine, radi konačnog utvrđivanja prisustva na sednici.

Punomoćnici akcionara prijavljuju svoje učešće u radu Skupštine dostavljanjem jednog primerka punomoćja u mestu sedišta TP „INEX-VELEPROMET“ a.d. u Velikoj Plani, ulica Momira Gajića 2. najkasnije do 09 .09. 2011. godine do 14.00 časova.

Sa predlozima odluka čije je usvajanje na dnevnom redu Skupštine, zainteresovani akcionari će moći da se upoznaju u prostorijama u sedištu TP „INEX-VELEPROMET“ a.d., Velika Plana, ulica Momira Gajiža 2, u periodu od 05. 09. 2011. godine do 09. 09. 2011. godine od 09.00 časova do 12.00 časova svakog radnog dana, kada mogu podići tekst punomoćja za zastupanje akcionara.

Ovaj saziv se ističe na oglasnu tablu društva, objavljuje u jednom dnevnom listu i objavljuje se na internet strani društva bez prekida do dana održavanja Skupštine.

Objavljivanje Saziva istovremeno se smatra izveštajem o bitnom događaju, u skladu sa članom 64. Zakona o tržištu hartija od vrednosti i drugih finansijskih instrumenata i člana 6. Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa.

U Velikoj Plani, 26. 08. 2011. godine TP ’’INEX-VELEPROMET’’ a.d.

 Predsednik Upravnog odbora

 Boban Rajić